Amet Memet. Amet Abdullayevich Memet (1954-yil 22-iyunda tugʻilgan) — oʻzbek va ukrainlik futbolchi, himoyachi. Hozirda murabbiylik faoliyati bilan shugʻullanadi. Futbolchilik faoliyati. Amet Abdullayevich asosan Oʻzbekiston SSR futbol klublari safida SSSR Ikkinchi ligasida toʻp surgan. Futbolchi eng katta shon-shuhratni Namanganning „Tekstilshik/Avtomobilist“ (hozirgi „Navbahor“) jamoasidagi oʻyinlari evaziga qoʻlga kiritgan. Shuningdek, „Yoshlik“ (Toʻraqoʻrgʻon), „Kosonsoy“ va „Chortoq“ klublarida ham toʻp surgan. Murabbiylik faoliyati. Amet Abdullayevich murabbiylik faoliyatini 1990-yillarda boshlagan. 2000-yilda Namanganning „Navbahor“ klubini boshqargan boʻlsa, 2009-yilda bir muddat „Bunyodkor“ bosh murabbiyi va oʻsha vaqtda Oʻzbekiston milliy terma jamoasida Mirjalol Qosimovning yordamchisi (bosh murabbiy) lavozimida faoliyat yuritgan. 2010-yilda „Andijon“, 2013-yilda yana „Navbahor“ va 2013—2014-yillarda Fargʻonaning „Neftchi“ klublarini boshqargan. 2014—2016-yillarda „Bunyodkor“ murabbiylar shtabida faoliyat yuritgan. Keyinchalik esa Oʻzbekistondan koʻchib ketgan.